
RAPORT

asupra propunerii legislative pentru modificarea şi completarea Legii nr. 84/1995 privind învăţământul 
(Pl.x. 500/5 septembrie 2007)


1. În conformitate cu prevederile art. 95 din Regulamentul Camerei Deputaţilor, republicat, cu adresa nr. Pl.x. 500/5 septembrie 2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea şi completarea Legii nr. 84/1995 privind învăţământul  (Pl.x. 500/5 septembrie 2007).

La întocmirea raportului, Comisia a avut în vedere avizele primite de la: Comisia juridică, de disciplină şi imunităţi – aviz favorabil, Consiliul Legislativ – aviz favorabil, şi Punctul de vedere al Guvernului, care nu susţine adoptarea acestei iniţiative legislative.


Propunerea legislativă are ca obiect de reglementare asigurarea manualelor şcolare şi în format electronic, pentru întregul învăţământ de stat obligatoriu şi pentru elevii din învăţământul secundar superior, care provin din familii cu un venit lunar pe membru egal sau mai mic decât salariul de bază minim brut pe ţară.

2. În raport de obiectul şi conţinutul său, propunerea legislativă face parte din categoria legilor organice, caracter împrumutat de la legea de bază asupra căreia se intervine legislativ, potrivit prevederilor art. 73 din Constituţia României, republicată.


3. La lucrările Comisiei au fost prezenţi 15 deputaţi, din totalul de 25 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: Megdonia Păunescu – director în Ministerul Educaţiei, Cercetării şi Tineretului, Marius Carabulea – consilier al ministrului educaţiei, cercetării şi tineretului. 

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.
Dezbaterile din Comisie au evidenţiat avantajele asigurării formatului electronic, atât pentru asigurarea accesului la manuale cât şi în procesul didactic, precum şi avantajele prezentării formatului electronic pe CD-uri sau on-line, folosind internetul. S-au luat în calcul şi unele aspecte privind dreptul de autor şi de copiere, care se pot lua în considerare chiar pe baza legislaţiei existente în domeniu.
În urma dezbaterii, în şedinţa din 19 septembrie 2007, cu 13 voturi pentru şi două voturi împotrivă, Comisia propune Plenului Camerei Deputaţilor adoptarea  propunerii legislative cu amendamentele propuse de comisie, prezentate mai jos.  

	Nr.

crt.
	Text iniţial
	Text propus de Comisie

(autorul amendamentului)
	Motivare

	0
	2
	3
	4

	1.
	Titlul Legii: Lege pentru modificarea şi completarea Legii nr. 84/1995 privind învăţământul
	Titlul Legii: Lege pentru modificarea art. 174 din Legea învăţământului nr. 84/1995
	Pentru redarea mai exactă a naturii intervenţiei legislative

	2.
	Art. I Articolul 174 din Legea nr. 84/1995 privind învăţământul, republicată în Monitorul Oficial al României, Partea I, nr. 606 din 10 decembrie 1999, se modifică şi completează şi va avea următorul cuprins:
	Art. I Articolul 174 din Legea învăţământului nr. 84/1995, republicată în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare, se modifică şi va avea următorul cuprins:
	Redarea exactă a titlului legii şi completarea datelor de identificare a acesteia cu evenimentele legislative care au avut loc după adoptare

	3.
	Art. 147  (1) Pentru învăţământul de stat preşcolar şi obligatoriu se asigură gratuit manualele şcolare. Beneficiază de aceiaşi gratuitate şi elevii din învăţământul secundar superior aicăror părinţi au venitul lunar pe membru de familie egal sau mai mic decât salariul de bază minim brut pe ţară.
(2) Pentru învăţământul de stat preuniversitar se asigură accesul gratuit la manuale şcolare în format electronic.
(3) Manualele în format electronic sunt concepute prin adaptarea, de către departamentele specializate din cadrul Ministerului Educaţiei şi Cercetării, a manualelor aprobate. Ele se publică pe     site-ul Ministerului Educaţiei şi Cercetării, unităţile de învăţământ având obligaţia să asigure accesul elevilor la acestea.
	Art.147 (1) Pentru învăţământul de stat  obligatoriu se asigură gratuit manualele şcolare, inclusiv în format electronic pe site-ul Ministerului Educaţiei, Cercetării şi Tineretului, şi pe CD unde este cazul. Beneficiază de aceeaşi gratuitate şi elevii din învăţământul secundar superior care provin din familii care au venit lunar pe membru egal sau mai mic decât salariul de bază minim brut pe ţară.

Autor: Comisia
Se elimină
Se elimină

	Alin. (1) include această prevedere.

Sunt detalii tehnice care nu sunt necesare în lege.

	4.
	Art. II Legea nr. 84/1995 privind învăţământul, republicată în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare precum şi cele aduse prin prezenta lege, va fi republicată dându-se textelor o nouă renumerotare.
	Art. II Legea învăţământului nr. 84/1995, republicată în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare, precum şi cele aduse prin prezenta lege, va fi republicată, dându-se textelor o nouă renumerotare.
	Redarea exactă a titlului legii.

